OzLabs/hebrew-wiki-articles huggingface dataset:
רמה (שבט אפרים)

רמה באפרים, או רמה בהר אפרים, הייתה יישוב מקראי, ועיר מרכזית, בחלק מהתקופה הישראלית. מוזכרת בתנ"ך בספר שופטים, 

החוקר ד"ר יואל אליצור מעלה השערה במחקריו, כי רמה אפרים היא עירם של אלקנה ובנו שמואל ואליה התכוון הפסוק: 

. 

אליצור טוען כי "מלמדים הכתובים בפירוש על קיומה של עיר בשם "הרמה" בהר אפרים מחוץ לארץ בנימין.

וכן, טוען אליצור כי רמה באפרים היא הרמתיים צופים שבארץ צוף. השם צוף ניתן לאזור רמה באפרים על שם צוף, מאבותיו של אלקנה. 

==מגמות בזיהויה==
בספרות הנוסעים והחוקרים מאז העת העתיקה, הוזכרו כ-12 זיהויים שונים למקומה של הרמה בהר אפרים, בהם: צובה, רנתיס, רמלה, רמאללה, א-רמה וא-ראם.
אולם אליצור שיער את זיהויה של רמה באפרים באזור "בלב הר אפרים, כ-3 ק"מ דרומית ל"נווה צוף" של היום, מצוי כפר קטן על ראש הר ומעל שורת מעיינות; שם הכפר בֵּית אִלו (הדגשה במקור) (נ"צ 161153). האזור שבו שוכן הכפר היה מיושב בצפיפות בתקופה הישראלית. ... השם בית אלו לפי צורתו, הוא בלי ספק עברי קדום ואינו ערבי. הוא נשתמר בצורה מושלמת אשר אינה מותירה מקום לספקות - השם הזה אינו אלא "בית אל". אליצור מזהה את בית אל בהר אפרים בבית אלו, ומפרש כך את הפסוק: 

. 

פרשנותו זו של אליצור, שונה מהפרשנות המקובלת, הקושרת בין היישוב ביתאל בהר אפרים לבין ביתאל-לוז שבגבול נחלות השבטים בנימין ואפרים, ומזהה אותו כיום באתר הכפר הערבי ביתין; וכן בשונה מהפרשנות המקובלת הקושרת את רמה של שמואל ברמה בנחלת בנימין, ומזהה אותה כיום באתר הכפר הערבי א-ראם. אליצור העיר, כי אין להתפלא על מספר יישובי רמה או שלושה יישובים בשם בית אל או ביתאל בארץ ישראל, בתקופת המקרא ובתקופת בית שני.

==ראו גם==
* רמתיים צופים
* רמה (שבט בנימין)
* רמה (מקרא)

==לקריאה נוספת==
* חגי עמיצור, "בין הרמה ובין בית-אל בהר-אפרים" : לשאלת זהות השם דבורה-ברניקי בתקופת המשנה והתלמוד, שומרון ובנימין, קובץ מחקרים בגאוגרפיה היסטורית, ג, תשנ"ג, עמ' 186-181.
* יואל אליצור, זיהויין של "ארץ צוף" ו"הרמה" עיר שמואל, בתוך: זאב ארליך (עורך), "...לפני אפרים ובנימין ומנשה...", קובץ מחקרים ותגליות בגאוגרפיה-היסטורית, ירושלים: המועצה האזורית מטה בנימין, תשמ"ה 1985, עמ' 116-101.
* יואל אליצור, שמות מקומות קדומים בארץ ישראל, השתמרותם וגלגוליהם, ירושלים: הוצאת יד יצחק בן-צבי והאקדמיה ללשון העברית, תש"ע 2010.
* יוחנן אהרוני, אטלס כרטא לתקופת המקרא, ירושלים: הוצאת כרטא, 1974.

==הערות שוליים==

קטגוריה:אתרי המקרא
קטגוריה:השומרון
קטגוריה:נחלת שבט אפרים
ניחא ליה לאיניש דתיעבד מצווה בממוניה

ניחא ליה לאיניש דתיעבד מצווה בממוניה (בעברית: "נוח לו לאדם שתיעשה מצווה ברכושו") הוא כלל הלכתי לפיו האדם הסביר מוכן בדרך כלל (גם ללא הסכמה מראש) שישתמשו בחפציו לקיום מצוות, וממנו נובע הדין המתיר להשתמש בחפציו של אדם אחר על מנת לקיים מצווה בלי לבקש את הסכמתו.

== מקור ==
בתלמוד מופיע כלל זה, בנושאים הלכתיים שונים, במסכת פסחים מדובר על מקרה בו השכיר אדם בית לחבירו בערב פסח בחזקת בדוק מחמץ, אולם לאחר מכן התברר שיש חמץ בבית ויש צורך לבדוק אותו. קובעת הגמרא שהשוכר אינו יכול לבטל את המקח בטענת "מקח טעות", אף על פי שכעת על השוכר לטרוח לבדיקת החמץ בגופו או בממונו לשכירת עובד, שכן "ניחא ליה לאיניש דתיעבד מצווה בממוניה", עם זאת, הפוסקים דנו בסוגיה האם ובאיזה אופן יכול השוכר להשית את הוצאות הבדיקה על המשכיר.

== סתירת הכלל ==
בניגוד לנאמר במסכת פסחים, הקשו הראשונים ואחרונים מדברי התלמוד במסכת בבא מציעא, שם מופיע דינו של שואל ספר תורה, שאסור לו להשאילו לאחר. הגמרא מבארת שהדין שתקף בכל סוגי הדברים, נשנה במיוחד לגבי ספר תורה, כדי ללמדנו שלא נאמר כאן הכלל של "ניחא ליה לאיניש דתיעבד מצווה בממוניה" שכן בעניין זה מקפיד בוודאי בעל הספר, שלא להשאילו לאחר בלי רשותו.

הראשונים והאחרונים, דנים ביישוב הסתירה לכאורה בין שתי הוראות אלו. יש שתירצו שהכלל "ניחא ליה וכו'" נשנה בעיקר כאשר עומד על הפרק מצווה שעל בעל החפץ לקיים, לפיכך בעניין בדיקת חמץ, מכיוון שהחיוב והמצווה לבדוק הוא על השוכר עצמו, הרי שנוח לו בכך, לעומת זאת לגבי ספר תורה, המצווה העיקרית של הקריאה בתורה, הוא של השואל הקורא בתורה, ולכן בזה אין אומרים הכלל "ניחא ליה".

== פסיקת ההלכה ==
השולחן ערוך, פסק להתיר השאלת טלית ותפילין מחבירו בלי ידיעתו, עקב הכלל של "ניחא ליה וכו'", עם סייג שעל השואל לקפל את הטלית, באופן שמצאו.

הפוסקים האחרונים חלוקים בדעתם האם יש לנהוג כך למעשה. כך למשל כותב הבן איש חי:"בזמן הזה חזינן (-רואים), רובא דעלמא (-רוב העולם) קפדי (-מקפידים) שלא ילבשו אחרים ציצית ותפילין שלהם, ולכן אין ליקח מן השמש ציצית ותפילין של אחרים שלא מדעת בעלים, אלא אם כן יודע השמש בבירור שהבעלים לא קפדי, ואין כל הדעות שוות בדברים אלו, הלא גם אנכי מכיר בעצמי דאנא מאינשי (-אני מהאנשים) דקפדי בזה, והטעמים שונים".

==קישורים חיצוניים==
* [https://web.archive.org/web/20071112022707/http://www.yk8.org/articles/article_show.asp?articleid=317 ניחא ליה לאיניש - ישיבת ההסדר קריית שמונה]

==הערות שוליים==

קטגוריה:כללים ועקרונות בהלכה
קטגוריה:כללי חזקות
קטגוריה:כללי המצוות
מצולע קמור

בגאומטריה, מצולע קמור הוא מצולע שהפנים שלו הוא קבוצה קמורה; כל קטע בין שתי נקודות בתוך המצולע עובר כולו בתוך המצולע.

==תכונות==
דוגמה למצולע קמור
* מצולע הוא קמור אם ורק אם כל הזוויות הפנימיות קטנות מ-180 מעלות.
* מצולע הוא קמור אם ורק אם כל האלכסונים בו עוברים בתוכו.
* מצולע הוא קמור אם ורק אם הוא הקְמוֹר של הקודקודים שלו.

==מצולע קעור==
מצולע שאיננו קמור נקרא מצולע קעור. במצולע קעור קיימת לפחות זווית פנימית אחת הגדולה מ-180 מעלות, ויש לפחות אלכסון אחד העובר מחוץ למצולע.

כל מצולע קעור ניתן לחתוך לקבוצת מצולעים קמורים. אלגוריתם יעיל לעשות זאת ניתן על ידי ברנרד צ'זל ודויד פ. דובקין בשנת 1985.

==דוגמאות==
* כל המשולשים קמורים.
* טרפז הוא תמיד קמור, ולכן גם מקבילית, מלבן, מעוין וריבוע. דלתון יכול להיות גם קעור, ואז האלכסון המשני עובר מחוץ לדלתון.
* כל המצולעים המשוכללים קמורים.

==קישורים חיצוניים==

*
*

==הערות שוליים==

קטגוריה:צורות גאומטריות
קטגוריה:מצולעים
קטגוריה:קמירות
פני אינדוסטריס

ההיכל הביתי, יסמין
פני אינדוסטריס (במקדונית: КК Фени Индустри) היא קבוצת כדורסל מקדונית מהעיר קבדרצי, המשחקת בליגת העל המקדונית.

==היסטוריה==
המועדון הוקם בשנת 1992 בשם "טיקבש קבדרצי", הקבוצה הגיעה פעמיים לגמר הגביע המקדוני בעונת 1996/97, ובעונת 1997/98. בעונת 2005/06 החלה הקבוצה לשחק בליגה השנייה תחת השם הנוכחי שלה והעפילה מהמקום השני. בעונה שלאחר מכן (2006/07), החלה לשחק בליגת העל וסיימה במקום השישי. בעונות 2007/08 זכתה הקבוצה בדאבל היסטורי. ומאז נחשבת הקבוצה לקבוצת צמרת המתמודדת בכל עונה על תואר.

===השתתפות באירופה===
הקבוצה השתתפה בעבר בגביע קוראץ' (1993/94, 1996/97, 1998/99). בעונת 2008/09 הקבוצה החלה להשתתף בליגה הבלקנית והגיעה עד לחצי גמר הפיינל פור. וכך גם בעונת 2009/10. בעונת 2010/11 הגיעה לגמר וניצחה את קבוצת רילסקי ספורטיסט הבולגרית 75-88, והניפה את הגביע. בעונת 2011/2 הגיעה עד לחצי הגמר.

== תארים והישגים ==
*הליגה המקדונית:
**אליפות (3): 2008, 2010, 2011
**מקום שני: 2009, 2012, 2021
**חצי גמר: 2013
*הגביע המקדוני:
**זכייה (2): 2008, 2010
**גמר: 1997, 1998, 2012
*הליגה הבלקנית:
**זכייה (1): 2011
**חצי גמר: 2009, 2010, 2012

==קישורים חיצוניים==

* 
קטגוריה:קבוצות כדורסל מקדוניות
תיכון קלעי

שלט הנצחה ליואל (יונה) גייזלר מייסד בית הספר ומנהלו הראשון בכיכר גייזלר ברחוב בורוכוב
בית הספר התיכון על שם דוד קִַלָעִי הוא בית הספר התיכון הממלכתי הראשון בגבעתיים. בית הספר נוסד ב-1938 והוא קרוי על שמו של דוד קלעי, איש תנועת העבודה וממייסדי שכונת בורוכוב בעיר.

== היסטוריה ==
מאז היווסדו, שוכן בית הספר בשכונת בורוכוב, שכונת הפועלים הראשונה שהוקמה בישראל. הוא נוסד ככיתות המשך לבית הספר היסודי "בורוכוב" והוקם בצריף של הנוער העובד, ששכן ליד בית הספר.

מייסד בית הספר ומנהלו הראשון במשך ארבעים שנה היה יואל (יונה) גייזלר. לזכרו יש כיכר (מעגל תנועה) סמוך לבית הספר ובה שלט הנצחה לזכרו.

בבית הספר נלמדים כל מקצועות החובה ובין מקצועות הבחירה והמגמות ניתן ללמוד מקצועות ריאליים כגון פיזיקה, כימיה, ביולוגיה, מדעי המחשב, הגנת סייבר, למידת מכונה, מערכות רפואה ועוד. בתחום ההומאני ניתן ללמוד פסיכולוגיה, סוציולוגיה, היסטוריה, תנ"ך, אזרחות, היסטוריה, ספרות, גאוגרפיה, ערבית, צרפתית, אמנות, מוזיקה רב תחומית ועוד. ״מגמות העל״ שתיכון קלעי מתייחד בהן בעיר הן מערכות רפואה ומוזיקה רב-תחומית. תיכון קלעי משתתף במספר פרויקטים מיוחדים: מבל"ל, יזמים צעירים, המאיץ המדעי, שגרירים צעירים, משצ״ים ועוד. בין היתר מופעלות בבית הספר כיתות מצוינות וכיתות מנהיגות. בבית הספר משתמשים במשו"ב, לשמירה על קשר בין הצוות לתלמידים, ההורים והמורים.

כיום בית הספר משמש ככיתות המשך לבתי הספר היסודיים בעיר "בן-גוריון", "בורכוב" ו"ברנר", אך גם תלמידים מבתי ספר אחרים יכולים להגיש בקשת העברה לתיכון זה דרך עיריית גבעתיים.

=== מנהלי בית הספר ===

* משנת 1938 ועד 1978: יואל ("יונה" בשמו המחתרתי) גייזלר.
* משנת 1978 ועד 1996: צבי צבר.
* משנת 1996 ועד 2006: עמיחי ברלד.
* משנת 2006 ועד 2016: גליה שפירא.
* משנת 2016 ועד 2021: ד"ר אבי בנבנישתי.
* משנת 2021 ועד היום: ענת ג׳קסון.

==ראו גם==
* רשימת בוגרי בית הספר

== קישורים חיצוניים ==

* 

* ארנון, ניר, [https://web.archive.org/web/20111010101920/http://www.mynet.co.il/articles/0,7340,L-3673847,00.html תיכון קלעי חונך מעבדת מחשוב חדשה], אתר mynet, 18 בפברואר 2009.

== הערות שוליים ==

קטגוריה:גבעתיים: תיכונים
קטגוריה:שכונת בורוכוב
גביע הקונפדרציות 2013

גביע הקונפדרציות 2013 הוא טורניר ספורט אשר נערך בברזיל, כחלק מההכנות אל מונדיאל 2014 שנערך גם הוא במדינה. הטורניר, שבו השתתפו 8 נבחרות, החל ב-15 ביוני 2013 והסתיים ב-30 ביוני 2013, לאחר ניצחונה של נבחרת ברזיל 0-3 בגמר מול נבחרת ספרד. הטורניר היווה את מהדורתו התשיעית של גביע הקונפדרציות, המפגיש בין זוכות האליפויות היבשתיות, האלופה העולמית ומארחת גביע העולם.
ברזיל, המארחת, הייתה גם האלופה המכהנת, והיא שמרה על תוארה בסיום הטורניר.

==קבוצות משתתפות==
{| class="wikitable"
|-
!נבחרת
!מייצגת קונפדרציה
!משתתפת בתור
|-
|
|FIFA ו-CONMEBOL
|מארחת מונדיאל 2014
|-
|
|FIFA ו-UEFA
|זוכת מונדיאל 2010 ויורו 2012
|-
|
|CONCACAF
|זוכת גביע הזהב 2011
|-
|
|CONMEBOL
|זוכת קופה אמריקה 2011
|-
|
|AFC
|זוכת גביע אסיה 2011
|-
| 
|CAF
|זוכת גביע אפריקה לאומות 2013
|-
|
|UEFA
|סגנית יורו 2012
|-
| טהיטי
|OFC
|זוכת גביע אוקיאניה לאומות 2012
|}
<sup>1</sup>: <small>נבחרת איטליה השתתפה בטורניר מכיוון שנבחרת ספרד זכתה גם ביורו 2012 וגם במונדיאל 2010, שני טורנירים המקנים לזוכיהם כרטיס לגביע הקונפדרציות</small>

==אצטדיונים==

{| class="wikitable" style="text-align:center"
|-
! ריו דה ז'ניירו
! ברזיליה
! בלו הוריזונטה
|-
| מרקנה
| אצטדיון לאומי
| מינייראו
|-
| תכולה: 78,838
| תכולה: 70,000
| תכולה: 62,500
|-
 150px
-
! פורטלזה
! סלבדור
! רסיפה
|-
| קסטלאו
| ארנה פונטה נובה
| ארנה פרנמבוקו
|-
| תכולה: 65,000
| תכולה: 48,750
| תכולה: 44,250
|-
 150px
}

==הטורניר==
שמונה הנבחרות המשתתפות הוגרלו לשני בתים בני ארבע נבחרות כל אחד. שתי הנבחרות שיסיימו ראשונות בכל בית יעלו לשלב חצי הגמר. המנצחות של חצאי הגמר יעלו למשחק הגמר, בעוד שהמפסידות שלהם יתמודדו ביניהן על המקום השלישי.

===שלב הבתים===
====בית א'====

====בית ב'====

===שלב הנוקאאוט===
====חצי הגמר====

====משחק על המקום השלישי====

====הגמר====

==תארים ופרסים==
<center>
{| class="wikitable"
! כדור הזהב !! נעל הזהב !! כפפת הזהב !! פרס המשחק ההוגן
|-
| ניימאר || פרננדו טורס || rowspan="5" | ז'וליו סזאר || rowspan="5" | 
|-
! כדור הכסף !! נעל הכסף
|-
| אנדרס אינייסטה || פרד
|-
! כדור הארד !! נעל הארד
|-
| פאוליניו || ניימאר
|}
</center>

;נבחרת החלומות
{| class="wikitable"
! שוערים !! הגנה !! קשרים !! חלוצים !! מאמן
|- valign="top"
| ז'וליו סזאר 
| דני אלבס סרחיו ראמוס טיאגו סילבה דויד לואיז 
| אנדרס אינייסטה אנדראה פירלו פאוליניו 
| ניימאר פרננדו טורס פרד 
| לואיס פליפה סקולארי
|}

;המבקיעים המצטיינים
{| class="wikitable" style="text-align:center"
|-
!מיקום
!שחקן
!נבחרת
!שערים 
|-
|rowspan="2"|1
|align="right"|פרננדו טורס
|align="right"|ספרד
|rowspan="2"|5
|-
|-
|align="right"|פרד
|align="right"|ברזיל
|-
|-
|rowspan="2"|3
|align="right"|ניימאר
|align="right"|ברזיל
|rowspan="2"|4
|-
|-
|align="right"|אבל הרננדאז
|align="right"|אורוגוואי
|-
|-
|rowspan="5"|5
|align="right"|לואיס סוארס
|align="right"|אורוגוואי
|rowspan="5"|3
|-
|-
|align="right"|אדינסון קבאני
|align="right"|אורוגוואי
|-
|-
|-
|align="right"|צ'יצ'ריטו
|align="right"|מקסיקו
|-
|-
|-
|align="right"|דויד וייה
|align="right"|ספרד
|-
|-
|-
|align="right"|ננמאדי אודמאדי
|align="right"|ניגריה
|-
|}

==קישורים חיצוניים==

* 

קטגוריה:גביע הקונפדרציות
קטגוריה:תחרויות כדורגל ב-2013
קטגוריה:תחרויות כדורגל בברזיל
אל הלב

אל הלב היא עמותה ישראלית הפועלת למען מניעת אלימות מינית, רגשית ופיזית באמצעות תוכניות חינוכיות של הגנה עצמית ואמנויות לחימה מעצימות, המקנות כלים להעלאת הביטחון העצמי, לגילוי החוסן האישי, למימוש חופש הבחירה, לניהול עימותים ולהתמודדות עם מגוון מצבי סיכון.

העמותה פועלת על ידי הקניית מיומנויות בטיחות אישית והגנה עצמית מעצימה לילדים, בני נוער, צעירים, נשים ומבוגרים, קשישים ואנשים בעלי צרכים מיוחדים, תוך שאיפה למניעת אלימות לסוגיה וצמצום השלכותיה, בקרב כל מגזרי החברה ובפריסה ארצית, לרבות הפריפריה החברתית-גאוגרפית, כמובילת התנועה העולמית להגנה עצמית מעצימה בישראל.

בית אל הלב מהווה מרכז מבקרים ליחידים, קבוצות וצוותים חינוכיים – טיפוליים מכל רחבי הארץ, המתארחים בו לימי עיון, גיבוש וכיף, סדנאות, השתלמויות מקצועיות, קורסים או ביקור כחלק ממסע בת מצווה או טיול קבוצתי בירושלים.

== פרסים ==
בספטמבר 2015 זכתה "אל הלב" לתו התקן של "מידות" המעיד על היותה עמותה המחוללת השפעה ושינוי משמעותיים בחיי מוטביה, בהתאם למטרות שהציבה לעצמה, תוך מיצוי מיטבי של משאבים.

ב-3 בינואר 2019, נשיא המדינה ראובן (רובי) ריבלין ערך אירוע לציון המאבק באלימות כלפי נשים, בשיתוף המשרד לשוויון חברתי ובראשות השרה גילה גמליאל. האירוע התקיים בבית הנשיא. באירוע העניקה השרה גמליאל אותות למצטיינים במאבק זה בהם יהודית זיכלין סידיקמן מנכ"לית עמותת "אל הלב", עמותה המפעילה מגוון תוכניות חינוכיות של הגנה עצמית ואמנויות לחימה מעצימות, המקנות כלים להעלאת הביטחון.

בספטמבר 2019 קיבלה ״אל הלב״ מעמד מייעץ למועצה הכלכלית-חברתית של האו״ם<ref></ref>.

== לקריאה נוספת ==
* וונדי ס. דוויד, טרייסי ל. סימפסון ואן ג'. קוטון, [http://citeseerx.ist.psu.edu/viewdoc/download?doi=10.1.1.990.2580&rep=rep1&type=pdf Taking Charge: A Pilot Curriculum of Self-Defense and Personal Safety, Training for Female Veterans With PTSD Because of Military Sexual Trauma], אוניברסיטת וושינגטון, אפריל 2006 

== קישורים חיצוניים ==
* 

* 
* 
* 
* לביאה לנדאו, [https://www.jpost.com/opinion/empowering-our-girls-to-face-a-violent-society-382369 Empowering our girls to face a violent society], באתר ג'רוסלם פוסט, 20 בנובמבר 2014 
* 

* אביגיל קליין ליכמן, [https://www.israel21c.org/an-israeli-method-of-womens-self-defense-goes-global/ An Israeli method of women’s self-defense goes global], באתר [https://www.israel21c.org/ Israel21c], י12 נובמבר 2019 (באנגלית)

== הערות שוליים ==

קטגוריה:ארגונים חברתיים בישראל
קטגוריה:ישראל: עמותות
חסידות קליבלנד

חסידות קליבלנד הוא שמה של חצר חסידית משושלת נדבורנה אשר מקורה בעיר קליבלנד בארצות הברית.
רבי יצחק אייזיק, מייסד החסידות
החסידות הוקמה בידי האדמו"ר רבי יצחק אייזיק רוזנבוים, בנו של הרב ישכר בער רוזנבוים מסטרוז'ניץ.

רבי יצחק אייזיק הקים בית מדרש חסידי בקליבלנד וכונה האדמו"ר מקומרנא מאחר שנקרא ע"ש סבו רבי רבי יצחק אייזיק מקומרנא<ref>ראה למשל תשובה אליו מחמיו רבי מאיר איזקסון, מבשר טוב חלק א, ברוקלין, תשל"ה, בסימן ו' (עמוד ע"ה) שם כותב 'כבוד חתני היקר האדמו"ר מקומרנא בעיר קליבלנד'.</ref>. לאחר מכן בשנת תשל"ו עלה לישראל והשתקע ברעננה בהוראת אביו, כדי להשפיע על תושבי העיר. מעת הגיעו לרעננה כונה האדמו"ר מקליבלנד. הקים את בית המדרש היכל הברכה על שם סבו בעל ההיכל הברכה מקאמרנא. בכוללים שהקים לומדים עשרות אברכים המגיעים מדי יום מבני ברק. מאוחר יותר הוקמו שני בתי מדרש של החסידות בביתר עלית בראשות בנו, הרב אורי לייב.

החסידות מוציאה עלון פרשת השבוע בשם "יעלזו חסידים" המופץ ברעננה. בשנת 2007 הוציאה החסידות את ניגוניה באלבום המוזיקה 'שמעה תפילתי', מפי הזמר משה רוזנברג. את המנגינות הלחין בנו הרב אורי לייב.

הרב יצחק אייזיק ערך טישים בסעודה שלישית בבית מדרשו בהשתתפות חסידיו ואורחים. בשבת שלפני יום השנה לפטירת אביו היו באים חסידים רבים לשבת התוועדות.

רבי יצחק אייזיק נפטר בל' בשבט תש"פ. את מקומו ממלא בנו רבי אורי לייב. 

דברי תורתו של רבי יצחק אייזיק יצאו לאור בספר תפארת יצחק, רעננה, תשפ"א.

===חסידות קליבלנד ארצות הברית===
חסידות נוספת שנקראת בשם זה ונמצאת בארצות הברית, נוסדה על ידי רבי מאיר מקליבלנד<ref>דברי תורתו נדפסו בספר 'אורות המאירים'</ref> בן רבי ישכר בער מסאטמר וחתן רבי אלטר זאב הורביץ מסטריזוב. לאחר פטירתו בי"ב בניסן ה'תש"א מילא את מקומו חתנו רבי אשר מרדכי רוזנבוים (בן רבי ישכר בער רוזנבוים מסטרוז'ניץ). כיום מכהן בנו השני של רבי אשר מרדכי, רבי יהושע העשיל, כאדמו"ר מקליבלנד בארצות הברית.

== קישורים חיצוניים ==

*[http://www.bhol.co.il/Article.aspx?id=11808 בן שמונים למילה • וידאו וגלריה], באתר בחדרי חרדים
*[http://www.inn.co.il/News/News.aspx/169338 לחצר קליוולנד, יש אלבום חדש!], באתר ערוץ 7
*[http://www.kipa.co.il/synagogue/synagogue/2264 בית כנסת קליבלנד], באתר כיפה
*[http://web.archive.org/web/20060617030040/http://613.org/noam/clevelander.htm אתר החסידות] (באנגלית)

==הערות שוליים==

קליבלנד
קטגוריה:חסידות בארצות הברית
קטגוריה:חסידויות בית נדבורנה
קטגוריה:רעננה
אצטדיון פטרובסקי

אצטדיון פטרובסקי (Стадион «Петровский»), השוכן על האי נייבה הקטנה ב"פטרוגרדסקאיה סטראנה" הוא אצטדיון המכיל 21,500 מושבים. עד 1992 האצטדיון נקרא בשם "האצטדיון ע"ש לנין".

==היסטוריה==
האצטדיון נבנה בשנים 1924–1925 על פי פרויקט של אלויס ווייבודי הצ'כי מקבוצת "ספורט" סנקט פטרבורג. ב-1933 האצטדיון שופץ והורחב מ-10,000 ל-25,000 מושבים. ב-14 ביולי 1933 נבחרת ברית המועצות בכדורגל שיחקה במגרש זה, שהיה האצטדיון היחיד מחוץ למוסקבה שבו שיחקה הנבחרת.

במהלך מלחמת העולם השנייה האצטדיון נהרס כליל ושופץ שוב בשנים 1957–1961. לאחר השיפוץ, האצטדיון כבר הכיל 33,000 מושבים ומסלול הריצה לאתלטיקה קלה הורחב והיה לאחד ממרכזי הספורט במדינה למשחקי אתלטיקה. בשנות ה-60 וה-80, האצטדיון אירח את משחקי אליפות ברית המועצות ברוגבי, משחקי הוקי דשא והיה אצטדיון הבית של דינמו סנקט פטרבורג, ששיחקה באותה עת בליגות הנמוכות. בשנות ה-70 נערכו בו שיפוצים נוספים, על מנת להכינו לקראת אולימפיאדת 1980.

ב-1992 האצטדיון קיבל את שמו הנוכחי והחל מ-1995 נחשב למגרש הבית של קבוצת הכדורגל זניט סנקט פטרבורג. ב-16 בנובמבר 1996 נערך משחק הזהב הראשון של ליגת העל הרוסית, שנערך באצטדיון זה. המשחק נערך על מנת לקבוע מיהי אלופת המדינה, לאחר ששתי הקבוצות המתחרות סיימו באותו מספר נקודות ויחס שערים דומה בטבלת האליפות.

ב-1997 האצטדיון אירח משחק ידידות בין נבחרת רוסיה בכדורגל לנבחרת יוגוסלביה בכדורגל וב-1999 זניט אירחה באצטדיון זה משחק בינלאומי ראשון, במסגרת גביע אופ"א, שבו הפסידה ליריבתה בולוניה 1909, בתוצאה 0:3.

החל מ-2005, נבחרת רוסיה בכדורגל אירחה באצטדיון מספר משחקים רשמיים. באפריל 2017 הנהלת קבוצת זניט סנקט פטרבורג הכריזה כי החל מה-23 באפריל היא תארח את משחקיה באצטדיון קרסטובסקי החדש ותעזוב את אצטדיון פטרובסקי, בכך זניט עזבה את האצטדיון אחרי ששימש כמגרש הבית במשך 22 שנה ואחרי שאירחה בו 461 משחקים רשמיים. בנובמבר 2018 זניט-2 סנקט פטרבורג אירחה בו את משחקה האחרון והאצטדיון נסגר לצורך שיפוצים.

כהכנה לטורניר יורו 2020, נעשתה עבודה רבה באצטדיון: בוצי תיקון לחיפוי מסלולי הריצה והיציעים; בוצעה מודרניזציה מוחלטת של כלל המערכות הטכניות של האצטדיון בעיקר של מערכת האבטחה ומעקב הווידאו. עלות המודרניזציה הכוללת עלתה על 200 מיליון רובל. במהלך יורו 2020 שימש כמגרש אימונים ל, , , ו.

מיולי 2021 משמש לעיתים את מועדון הכדורגל דינמו סנקט פטרבורג, לאירוח משחקיה ב וב.

==זירת הספורט הקטנה "פטרובסקי"==
זירת הספורט הקטנה "פטרובסקי" (Малая спортивная арена «Петровский») הנמצאת במרחק 100 מטר מאצטדיון פטרובסקי מכילה כ-2,835 מושבים והוא נפתח ב-1994.

האצטדיון מארח משחקים מהליגה הרוסית הראשונה והליגה השנייה ונחשב למגרש הבית של קבוצת הנוער של זניט סנקט פטרבורג וכמגרש הבית של זניט-2 סנקט פטרבורג. עד למעברה לסוצ'י דינמו סנקט פטרבורג קיוותה להשתמש במגרש כמגרשה הבייתי לאחר שזניט עברה לאצטדיון קרסטובסקי החדש, אך הרעיון לא מומש בסוף עד 2021.

בעבר שימש את קבוצות פטרוטרסט סנקט פטרבורג, פ.צ. קרליה, טוסנו וקבוצת סבר מורמנסק.

== קישורים חיצוניים ==

* 

==הערות שוליים==

קטגוריה:דינמו סנקט פטרבורג
קטגוריה:זניט סנקט פטרבורג
קטגוריה:סנקט פטרבורג: אצטדיונים ומתקני ספורט
פטרובסקי
כוס אולד פאשנד

כוס אולד פאשנד מעוטרת
כוס אולד פאשנד, ידועה גם בשם לואו בול (), היא כוס המשמשת בעיקר להגשת משקאות חריפים נקיים ואת הקוקטייל הנקרא גם הוא אולד פאשנד. הכוס היא סמל לאלגנטיות ולאופן הקלאסי שבו נהנים ממשקאות חריפים. מקורה של הכוס הזו לוט בערפל, אך היא הפכה לחלק בלתי נפרד מתרבות המשקאות והקוקטיילים לאורך השנים. עם קיבולת של בין 200 ל-300 מיליליטר, היא נוצרה כדי להגיש משקאות חריפים בצורה המכבדת ביותר את עוצמת הטעם והארומה שלהם.

כוס אולד פאשנד עשויה מזכוכית רחבה ושקופה, מה שמאפשר למשתמש להעריך את הצבע והמראה האסתטי של המשקה. הצורה הרחבה תוכננה כך שתתמוך בקרח, במידה ובוחרים להוסיף, מבלי להציק לחוויה הכוללת של השתייה. בנוסף, הכוס מאפשרת לארומות להתפשט ולהגיע לאף בצורה אופטימלית, מה שמחזק את החוויה החושית של נטילת המשקה.

בעולם הקוקטיילים, כוס אולד פאשנד אינה משמשת רק להגשת המשקה הקלאסי אולד פאשנד שנושא את שמה, אלא גם למגוון רחב של משקאות חריפים אחרים וקוקטיילים. השימוש בכוס זו להגשת משקאות איכותיים מדגיש את הרצון ליהנות לא רק מהטעם אלא גם מהארומה והצבע. זוהי בחירה הנעשית מתוך הבנה שהחוויה החושית היא כוללת וכי האופן בו מגישים משקה יכול לשפר משמעותית את הנאת השתייה.

==המשקאות המוגשים==
*כל סוגי הוויסקי.
*כל משקה איכותי שעבר יישון, כגון: טקילה אנייחו, רום ג'מייקה דארק וכו'.
*קשאסה
*אפרטיפים עם קרח.
*קוקטיילים מבוססי ויסקי, בעיקר אולד פאשנד.

==קישורים חיצוניים==
* 
*

קטגוריה:כוסות אלכוהול
12 (סרט, 2007)

12 (ברוסית: Двенадцать) הוא סרט דרמה רוסי בבימויו של הבמאי הרוסי, ניקיטה מיכאלקוב, שיצא לאקרנים בשנת 2007. זכה בפרס נשר הזהב הרוסי לסרט הטוב ביותר.

הסרט הוא עיבוד קולנועי לסרט האמריקאי משנת 1957, 12 המושבעים.
==תקציר עלילת הסרט==
הסרט מגולל את סיפורו של חבר מושבעים המורכב מ-12 גברים הנדרשים להכריע בשאלת אשמתו או חפותו של נער צ'צ'ני הנאשם ברצח אביו על סמך הראיות שהוצגו במשפט.

עלילת הסרט מתרחשת כולה בחדר המושבעים, מלבד סצינות בודדות בתחילת הסרט ובסופו.
==צוות השחקנים==
{| class="wikitable sortable"
|-
! מושבע מספר !! דמות !! שחקן !! סדר הצבעה לזיכוי הנאשם
|-
| align="center" | 1 || פיזיקאי, עובד בחברה זרה. מטה את הכף לטובת זיכוי הנאשם || סרגיי מאקובצקי || align="center" | 1
|-
| align="center" | 2 || זקן המושבעים. חייל לשעבר, קצין במלחמות צ'צ'ניה. דובר צ'צ'נית || ניקיטה מיכאלקוב || align="center" | 12
|-
| align="center" | 3 || נהג מונית, לאומן בעל דעות גזעניות || סרגיי גרמאש || align="center" | 10
|-
| align="center" | 4 || אינטליגנט, יהודי, שאביו סבל בתקופת הטיהורים של סטלין || ולנטין גאפט || align="center" | 2
|-
| align="center" | 5 || פנסיונר, עובד לשעבר במפעלי חברת מטרוסטרוי || אלכסיי פטרנקו || align="center" | 3
|-
| align="center" | 6 || אישורים עסקים, מנכ"ל ערוץ טלוויזיה, בוגר אוניברסיטת הרווארד || יורי סטויאנוב || align="center" | 7
|-
| align="center" | 7 ||ארמני מטביליסי, כירורג, בעל מרפאה פרטית, אחיו מת בשל התמכרות לסמים || סרגיי גזארוב || align="center" | 6
|-
| align="center" | 8 || זמר, הומוריסט || מיכאיל יפרמוב || align="center" | 4
|-
| align="center" | 9 || מנהל בית הלוויות || אלכסיי גורבונוב || align="center" | 9
|-
| align="center" | 10 || דמוקרט ופעיל פוליטי || סרגיי ארציבשאייב || align="center" | 11
|-
| align="center" | 11 || מהנדס בניין || ויקטור ורז'ביצקי || align="center" | 8
|-
| align="center" | 12 || מרצה ודיקן באוניברסיטה || רומן מדיאנוב || align="center" | 5
|}
=== בנוסף השתתפו גם ===
* אלכסנדר אדבשיאן — איש שירות ההוצאה לפועל הפדרלי
* אפטי מגומאייב — הנאשם
* אבדי מגומאייב — הנאשם בילדותו
* נטליה סורקובה — השופטת
* קונסטנטין גלושקוב — עורך הדין
* ולדימיר נפיודוב — הפרקליט
* פריט מיאזיטוב — מיכאיל גורבאצ'וב

== הפקה ==
הסרט צולם בתוך חמישה שבועות, כך השחקנים לוהקו ללא שנערכו מבחנים והתסריט נכתב בליווי השחקנים. מיכאלקוב רצה ללהק את אולג מנשיקוב לתפקיד המושבע שמטה את הכף לטובת הנאשם, אך מנשיקוב סירב.
== עיבוד לתיאטרון ==
באפריל 2021 מיכאלקוב ביים, הפיק וגילם תפקיד ראשי בהצגת התיאטרון "12" שהוצגה במוסקבה ומהווה עיבוד בימתי לסרט הקולנוע.

== קישורים חיצוניים ==

==הערות שוליים==

קטגוריה:סרטי 2007
קטגוריה:סרטי מתח רוסיים
קטגוריה:סרטי פשע רוסיים
קטגוריה:סרטי בית משפט רוסיים
קטגוריה:חידושים לסרטים
קטגוריה:סרטים ברוסית
קטגוריה:סרטים רוסיים מועמדים לפרס אוסקר
קטגוריה:סרטים בצ'צ'נית
קסיס (כומר)

קסיס (געז: ቀሲሰ, אמהרית: ቀሰ - "קס"; תגרית: ቀሺ - "קשי"; עברית: קשיש) הוא תואר המתייחס לכמרים בכנסייה האתיופית, האריתראית, והמקביל לתואר פרסביטר . הקסיס הוא כומר נשוי וזאת בניגוד לכהן שהוא כומר-נזיר. הקסיס נחשב לאחד מהסקרמנטים של הכנסייה.

כדי לכהן בתפקיד צריך להיות קודם לכך דיאקון נשוי ולהתמחות בחוק הדתי. הקסיס יכול להמשיך בלימודיו ולזכות בתואר "קדש" שמשמעותו אחריות על ספרי הקודש ועל הכנת הסדר הליטורגי הוא גם יכול לתפקד כ"נפקה כהן" (עוזר הכהן) ולערוך סקרמנטים וטקסים. הקסיס מתפקד גם כנפס אבאת (אב רוחני), שהוא קסיס אישי של מאמינים ולהם נותן להם הדרכה, ייעוץ ושומע את ווידוייהם.

הקסיס חייב להיות נשוי, אם הוא מתגרש או נישא בשנית לאחר התאלמנותו הוא מאבד את מעמדו ויכול לכהן בתור דבתרה.

לבושו היומיומי של הקסיס הוא ביגוד מסורתי הכולל קוטה (טוגה אתיופית), לעיתים הם עם צ'רה (מקל שבראשו שיער סוס). פריטים ייחודים להם כוללים דבב (שמשייה), טמטם (כיסוי ראש), וצלב יד קטן. לבוש דתי מלא נלבש בטקסים.

בשפה היומיומית המונחים כהן וקסיס הפכו לנרדפות זה את זה וזאת חרף השוני המהותי ביניהם.

== ראו גם ==
*כהן (הכנסייה האתיופית)
*דבתרה

==הערות שוליים==

קטגוריה:הכנסייה האתיופית האורתודוקסית
קטגוריה:הכנסייה האריתראית האורתודוקסית
קטגוריה:כמרים
נהרדעא (ישיבה תיכונית)

ישיבת נהרדעא היא ישיבה תיכונית לתלמידים מרקע חרדי וחרדי מודרני, שנוסדה בשנת 2004 על ידי הרב רפאל פרנק ושוכנת בקריית ישמח משה שבגני תקווה. מקור השם הוא בישיבת נהרדעא שבבבל.

== הקמת הישיבה ==
הישיבה נוסדה בשנת 2004 על ידי הרב רפאל פרנק ששימש כראש הישיבה. בתחילה שכנה הישיבה ביד בנימין ומשם עברה לקמפוס המרכז החינוכי רמות שפירא שבמושב בית מאיר. לאחר מכן עברה הישיבה למושב נחלים, בו חלקה קמפוס עם המרכז התורני טכנולוגי השוכן במקום ולבסוף הועברה למשכנה הקבוע בגני תקווה. בתפקיד ראש הישיבה שימש הרב רפאל פרנק, בתפקיד המשגיח שימש הרב והדיין יוסף גינצלר ומנהל התיכון היה הרב קושלנד. בהמשך החליף הרב ברוך לנדא את הרב פרנק בתפקיד ראש הישיבה. והרב מנחם וורדיגר החליף את הרב קושלנד בתור המנהל תיכון.

== הישיבה כיום ==
ראשי הישיבה כיום הם הרב ברוך לנדא והרב מיכאל שוהם (ששימש בעבר כר"מ כיתה י"א בישיבת מערבא, וכיום רב בקהילת 'בית אבא' שבפתח תקווה), המשגיח הוא הרב יוסף בורנשטיין ומנהל התיכון הוא הרב מנחם ורדיגר, נכדו של חבר הכנסת לשעבר אברהם ורדיגר, מייסד רשת "או"ר נהרדעא".

לימודי החול (לשון, אנגלית, מחשבים, אלקטרוניקה, פיזיקה, מתמטיקה, אזרחות, ספרות והיסטוריה) נלמדים במשך כשלוש שעות אחר הצהריים. כלל בוגרי הישיבה זכאים לתעודת בגרות ורובם ממשיכים ללמוד בישיבות גדולות חרדיות כגון ישיבת איתרי, ישיבת וולפסון, ישיבת חברון וישיבת אופקים.

== מבנה הישיבה ==
מבנה הישיבה ממוקם ברחוב סמטת עין גנים 12 בקריית ישמח משה שבמועצה המקומית גני תקווה.

הישיבה כוללת 2 קומות בהן מרחבי למידה ועוד שלוש קומות המשמשות את הפנימיה. בין מתקני הישיבה ישנם בית מדרש, חדרי צוות ההנהלה והמורים, מגרשי ספורט, מעבדת מחשבים, חדר אוכל וחדר יועץ.

חלק מתלמידי הישיבה, המתגוררים בערים הסמוכות לה, חוזרים מדי יום לביתם ומכונים "אקסטרניים". שאר התלמידים ישנים בפנימייה במשך השבוע. אחת לשלשה שבועות מתקיימת "שבת ישיבה".

==ראו גם==
* ישיבה תיכונית חרדית
* ישיבת היישוב החדש
* ישיבת חדוות התורה
* ישיבת מערבא
* ישיבת נהורא

== קישורים חיצוניים ==
* 
* 

== הערות שוליים ==

קטגוריה:ישיבות תיכוניות חרדיות
קטגוריה:גני תקווה: חינוך
קטגוריה:גני תקווה: מבנים
בודיה סינג

בודיה סינג (באנגלית: Budhia Singh; נולד ב-2002) הוא רץ מרתון הודי הצעיר ביותר בעולם.
בשנת 2005 סיים מרוץ של 60 קילומטרים תוך 6 שעות והוא בן 3 בלבד. בודיה היה נושא הסרט הדוקומנטרי "ילד המרתון" בשנת 2010.

יכולת הריצה של בודיה הפכה אותו למפורסם והוא הופיע בטלוויזיה ובמספר פרסומות. עקב הפרסום הרב לו זכה בהודו והפרסומות בהן השתתף, החלו לצוץ שמועות כי מאמנו של בודיה, בירנאצ'י דאס, קיבל סכומי כסף גדולים על כך.

המפגש הראשון בין דאס ובודיה התרחש כאשר אימו של בודיה ניסתה בצעירותו למכור אותו לחוואי תמורת 20 דולרים. דאס שהיה במקום הבטיח לה כי ייקח אותו אל מכון האימונים שלו ויגדל אותו. טענות רבות הושמעו כנגד דאס על ניצול והתעללות. את ההאשמות הללו השמיעה אימו של בודיה. בכמה ראיונות בעיתונות ההודית אמר בודיה כי דאס אכן התעלל בו, אבל חזר בו מאוחר יותר.

ב-2 במאי 2006 השתתף בודיה במרתון של 65 קילומטרים ממקדש "צ'פאנדי" אל בובנשוואר בזמן של 7 שעות ושתי דקות. הוא אובחן כסובל מתשישות על ידי רופא כ-5 קילומטרים מן היעד ועל כן לא סיים את המרוץ. הישג זה נרשם בספר השיאים ההודי "ליקמה".

ב-8 במאי 2006 המועצה לשלום הילד בהודו התערבה ואסרה על בודיה להשתתף במרתונים עד שיגיע לגיל 11.
דאס ניסה לעקוף את ההחלטה והחליט כי בודיה יצעד כ-500 קילומטרים לכלכותה במשך 11 ימים. ממשלת הודו מנעה את מסע ההליכה, דאס נעצר ובודיה נלקח לבדיקות רפואיות מקיפות.

ב-13 באפריל 2008 נרצח המאמן דאס ביריות בתוך מכון הג'ודו שלו.

== קישורים חיצוניים ==
* [http://marathonboymovie.com האתר הרשמי של הסרט "ילד המרתון"] 
* 

== הערות שוליים ==

קטגוריה:רצי מרתון
קטגוריה:ילדי פלא
קטגוריה:רצים למרחקים ארוכים
קטגוריה:אתלטים הודים
קטגוריה:הודים שנולדו ב-2002
רבוטניצ'קי סקופיה

רבוטניצ'קי סקופיה (במקדונית: КК Работнички Скопје) היא קבוצת כדורסל מקדונית מהעיר סקופיה, המתמודדת בליגת העל המקדונית.

== היסטוריה ==
המועדון הוקם בשנת 1946 והוא מועדון הכדורסל הוותיק ביותר במקדוניה. בשנים 1953–1991 השתתף בליגה היוגוסלבית, בה הגיע פעמיים לגמר הגביע והפסיד. משנת 1992, המועדון הוא המעוטר ביותר בליגה המקדונית עם 14 אליפויות ו-7 גביעים. בשנים 2001–2009 הספונסר הראשי היה חברת "פרספד" ומאז שנת 2009 נותר המועדון ללא ספונסר ראשי.

בעונת 2008/09 החל המועדון להשתתף בהליגה הבלקנית והגיע עד לגמר הפיינל פור, שם הפסיד לקבוצת רילסקי ספורטיסט. בעונת 2009/10 לא עבר את שלב הבתים ועזב את הליגה.

== תארים והשגים ==
*הליגה המקדונית:
**אליפות (14): 1992, 1993, 1994, 1995, 1996, 1997, 1998, 1999, 2001, 2003, 2004, 2005, 2006, 2009
**מקום שני: 2000, 2007, 2011
**חצי גמר: 2013
*הגביע המקדוני:
**זכייה (9): 1993, 1994, 1998, 2003, 2004, 2005, 2006, 2011, 2015
**גמר: 2001
*הגביע היוגוסלבי:
**גמר: 1976, 1983

== השתתפות באירופה ==

== קישורים חיצוניים ==

* 

קטגוריה:קבוצות כדורסל מקדוניות
קטגוריה:סקופיה: מועדוני ספורט
ביל ברי

ויליאם "ביל" תומאס ברי (באנגלית: William "Bill" Thomas Berry, נולד ב-31 ביולי 1958) הוא מוזיקאי עבר מארצות הברית. ידוע בעיקר בתור המתופף של להקת הרוק האלטרנטיבי אר.אי.אם., אשר גם כתב חלק משירי הלהקה וניגן על מספר כלים כמו גיטרה ופסנתר באלבומי ובהופעות הלהקה. בשנת 1997, לאחר 17 שנות פעילות, פרש ברי מהלהקה ומהחיים המוזיקליים לטובת חיי החקלאות.

==ביוגרפיה==
ברי נולד בעיר דולות', מינסוטה שבארצות הברית. משפחתו עברה בכמה מקומות במדינה לפני שהגיעו למייקון, ג'ורג'יה שם פגש בבסיסט מייק מילס וניגן איתו במספר הזדמנויות. השניים עברו יחד לעיירה הקרובה את'נס על מנת ללמוד במכללה, שם פגשו את שני החברים האחרים בלהקת אר.אי.אם - פיטר באק ומייקל סטייפ. במהלך 17 שנים עם הלהקה ברי תרם מכישרונו בנגינה על מספר כלים וגם בכתיבת שירים - הידוע שבהם הוא הלהיט "Everybody Hurts". ברי כתב את רוב השיר אך הקרדיט באלבום נחלק בין כל חברי הלהקה. 
בשנת 1995, במהלך סיבוב ההופעות העולמי של האלבום Monster, ברי התמוטט על הבמה בלוזאן (שווייץ). הוא נלקח לבית חולים מקומי ונמצא שהוא סובל ממפרצת מוחית. לאחר תקופת התאוששות חזר ברי להופיע עם הלהקה אך המקרה השפיע עליו עמוקות. כשנה לאחר מכן, לקראת סיום העבודה על האלבום New adventures in Hi-Fi, הודיע ברי לחברי הלהקה המופתעים שהוא פורש מהלהקה ומעולם המוזיקה ועובר להתרכז בחקלאות. לבקשתו, הלהקה לא צירפה אליה מתופף מחליף במקומו אלא נשארו כשלישייה. 
לאחר הפרישה הצטרף ברי לשאר חברי הלהקה במספר אירועים כמו הכניסה להיכל התהילה של הרוק אנד רול (ב-2007)והקלטת שיר של ג'ון לנון באלבום מחווה לדארפור.

==חייו האישיים==
ברי נישא לחברתו מארי בשנת 1986. הם התגרשו 11 שנים לאחר מכן מבלי שהביאו ילדים לעולם. בשנת 2003 הפך ברי לאב כשאוון (בנו מחברתו הנוכחית) נולד. ברי גם ידוע כשחקן גולף.

==דיסקוגרפיה==

מלבד עבודתו במסגרת אר.אי.אם, השתתף ברי גם בפרויקטים מוזיקליים אחרים, בתור נגן וגם בתור כותב שירים. הוא השתתף באלבומים של הרכבים כמו האינדיגו גירלז והטרוגס.

==קישורים חיצוניים==

קטגוריה:אר.אי.אם.
קטגוריה:חברי היכל התהילה של הרוק אנד רול
קטגוריה:מתופפים אמריקאים
קטגוריה:אמריקאים שנולדו ב-1958
גביע הקונפדרציות 2005

גביע הקונפדרציות 2005 היה טורניר גביע הקונפדרציות השביעי. הטורניר נערך בגרמניה מ-15 ביוני עד 29 ביוני, כטורניר מקדים למונדיאל 2006. זוהי המהדורה השביעית של הטורניר המפגיש את אלופות 6 היבשות, אלופת העולם ומארחת המונדיאל. בסיום הטורניר הוכרזה נבחרת ברזיל, אלופת מונדיאל 2002, כזוכה לאחר שניצחה בגמר את נבחרת ארגנטינה בתוצאה 4-1.

==קבוצות משתתפות==
{| class="wikitable"
|-
!נבחרת
!מייצגת קונפדרציה
!משתתפת בתור
|-
|
|FIFA ו-UEFA
|מארחת מונדיאל 2006
|-
|
|FIFA ו-CONMEBOL
|זוכת מונדיאל 2002 וקופה אמריקה 2004
|-
|
|CONCACAF
|זוכת גביע הזהב 2003
|-
|
|CAF
|זוכת גביע אפריקה לאומות 2004
|-
|
|UEFA
|זוכת יורו 2004
|-
|<sup>1</sup>
|CONMEBOL
|סגנית קופה אמריקה 2004
|-
|
|AFC
|זוכת גביע אסיה בכדורגל 2004
|-
|
|OFC
|זוכת גביע אוקיאניה לאומות 2004
|}
<sup>1</sup>: <small>נבחרת ארגנטינה השתתפה בטורניר מכיוון שנבחרת ברזיל זכתה גם בקופה אמריקה 2004 וגם במונדיאל 2002, שני טורנירים המקנים לזוכיהם כרטיס לגביע הקונפדרציות</small>

==אצטדיונים==
{| class="wikitable" style="text-align:center"
|-
! פרנקפורט
! קלן
! האנובר
! לייפציג
! נירנברג
|-
| קומרצבנק ארנה
| אצטדיון ריין אנרגי
| HDI ארנה
| צנטרלשטדיון
| פרנקנשטדיון
|-
| תכולה: 48,132
| תכולה: 46,120
| תכולה: 44,652
| תכולה: 44,200
| תכולה: 41,926
|-
 150px
 150px
}

==שלב הבתים==
===בית א'===

===בית ב'===

==שלבי הנוק-אאוט==

==פרסים==

בטקס סיום הטורניר הוענקו פרסים אישיים: "כדור הזהב" לשחקן המצטיין בטורניר, "נעל הזהב" למלך השערים ופרס על משחק הוגן.
<center>
{| class="wikitable"
! כדור הזהב !! נעל הזהב !! פרס המשחק ההוגן
|-
| אדריאנו || אדריאנו || 
|}
{| class="wikitable"
! כדור הכסף !! כדור הארד
|-
| חואן רומן ריקלמה || רונאלדיניו
|-
! נעל הכסף !! נעל הארד
|-
| מיכאל באלאק || ג'ון אלויסי
|}</center>

==קישורים חיצוניים==

* 

* [http://www.fifa.com/tournaments/archive/tournament=101/edition=8503/index.html גביע הקונפדרציות 2005] באתר פיפ"א

קטגוריה:גביע הקונפדרציות
קטגוריה:תחרויות כדורגל ב-2005
קטגוריה:תחרויות כדורגל בגרמניה
קטגוריה:2005 בגרמניה
הוט שוט גליאנו

הוט שוט גליאנו (באנגלית: Galliano Hot Shot) הוא קוקטייל על בסיס ליקר גליאנו, אספרסו חם וחלב מוקצף שנמזגים אל כוס שוט המכילה כ-60 מ"ל נוזל בהצפה בסדר עוקב ולבסוף מתקבל קוקטייל בשכבות.

== מקור השם ==
מקור שמו של הקוקטייל מרמז על מרכיביו וצורת הגשתו: הוט - האספרסו והחלב המוקצף הם חמים. שוט - הקוקטייל מוגש בכוס שוט. גליאנו - הוא המרכיב האלכוהולי בקוקטייל.

== קישורים חיצוניים ==
*	

קטגוריה:קוקטיילים
גביע הקונפדרציות 2003

גביע הקונפדרציות של שנת 2003 נערך בצרפת מ-18 ביוני עד 29 ביוני. הטורניר הוא המהדורה השישית של גביע הקונפדרציות, המפגיש בין זוכות האליפויות היבשתיות, זוכת טורניר גביע העולם ומארחת גביע העולם.<br />
נבחרת צרפת, זוכת יורו 2000 והמארחת, ניצחה בגמר בתוצאה 0-1 לאחר הארכת זמן את נבחרת קמרון, אלופת אפריקה.

==קבוצות משתתפות==
{| class="wikitable"
|-
!נבחרת
!מייצגת קונפדרציה
!משתתפת בתור
|-
|
|FIFA וUEFA
|זוכת יורו 2000 ומארחת
|-
|
|FIFA וCONMEBOL
|זוכת מונדיאל 2002
|-
|
|CONCACAF
|זוכת גביע הזהב 2002
|-
|
|CONMEBOL
|זוכת קופה אמריקה 2001
|-
|
|AFC
|זוכת גביע אסיה 2000
|-
|
|CAF
|זוכת גביע אפריקה 2002
|-
| <sup>1</sup> 
|FIFA וUEFA
|המקום השלישי במונדיאל 2002 <sup>1</sup> 
|-
|
|OFC
|זוכת גביע אוקיאניה 2002
|}
<sup>1</sup>: <small>נבחרת טורקיה הוזמנה לטורניר מכיוון שנבחרת צרפת זכתה ביורו 2000 ואירחה את גביע הקונפדרציות ומכיוון שנבחרת גרמניה שהייתה הסגנית במונדיאל 2002 החליטה לא להשתתף בגביע הקונפדרציות.</small>

==משחקי הטורניר==
===שלב הבתים===
====בית א'====

====בית ב'====

===שלבי הנוקאאוט===

==קישורים חיצוניים==

* 

קטגוריה:גביע הקונפדרציות
קטגוריה:תחרויות כדורגל ב-2003
קטגוריה:תחרויות כדורגל בצרפת
קטגוריה:2003 בצרפת
עאדל ראמי

עאדל ראמי (בערבית: عادل رامي; נולד ב-27 בדצמבר 1985) הוא כדורגלן צרפתי המשחק בעמדת הבלם בטרואה.

==קריירה==
ראמי נולד באי הצרפתי קורסיקה להורים מרוקאים. התחיל את הקריירה שלו בנוער של אטואל פראג'וס סן רפאל בגיל 9. על אף הרצון לשחק כדורגל באופן מקצועי, ראמי שיחק כדורגל בתור תחביב, ועבד בעירייה כדי לפרנס את עצמו, עקב המצב הקשה שפקד את משפחתו. בעונת 04–2003 ערך את הופעת הבכורה שלו בבוגרים של פראג'וס. הוא הופיע בארבעה משחקים בעונתו הראשונה. בעונת 05–2004, הופיע ראמי ב-24 משחקים ופראג'וס סיימה את העונה באמצע הטבלה בליגה הרביעית בצרפת. בעונת 06–2005 הוסט ראמי מעמדת החלוץ למרכז ההגנה. המעבר למרכז ההגנה היה הצלחה עם 30 משחקים פראג'וס הצליחה לסיים באמצע הטבלה העונה השלישית ברציפות.

בקיץ 2006 עבר ראמי לקבוצת ליל עבור 10,000 אירו. בעונתו הראשונה בליל לא זכה לדקות משחק וערך 2 הופעות בלבד. בעונת 08–2007 זכה ליותר דקות משחק והשלים עונה עם 24 משחקים. בעונת 09–2008 ראמי זכה למקום בהרכב הראשון של ליל ועזר לקבוצה להגיע למקום ה-5 אשר מוביל למשחקי המוקדמות בליגה האירופית. באותה עונה ראמי גם הבקיע את שערו הראשון בליל ב-1 בפברואר 2009 נגד בורדו. ב-30 ביולי 2009 ערך ראמי את הופעות הבכורה שלו במסגרות האירופאיות במשחק נגד סאבוניו הסרבית.

ב-3 בינואר 2011 חתם בולנסיה הספרדית. למרות החתימה נשאר ראמי בליל כשחקן מושאל, איתה הספיק גם לזכות בדאבל (אליפות וגביע). העסקה יצאה ב-13 ביוני 2011.

ב-16 באוקטובר 2013, החל ראמי להתאמן במילאן אליה עבר בהשאלה בינואר 2014, תמורת 400 אלף יורו.

בשנת 2015 עאדל ראמי חתם לארבע עונות בסביליה תמורת 4 מיליון יורו. יחד עמה זכה ראמי בליגה האירופית לאחר שפתח בהרכב בניצחון קבוצתו במשחק הגמר, 3-1 על ליברפול.

ב-13 ביולי 2017 חתם ראמי לארבע שנים באולימפיק מרסיי תמורת 6 מיליון אירו. ב-11 בנובמבר 2018, כבש ראמי צמד במשחק בו ניצחו אולימפיק מארסיי 0–2 את דיז'ון.

ב-2019 חתם בפנרבחצ'ה הטורקית, אך לא הצליח להתבלט בה ועזב כעבור שנה.

בפברואר 2020 חתם בסוצ'י מליגת העל הרוסית בכדורגל. במאי 2020 התלונן השחקן כי לא שולמה לו משכורתו, ודרש שישולמו לו מיליון יורו. בסוצ'י טענו שהוא הסתיר פציעה קשה שלא אפשרה לו לשחק ברמה המקצועית.

ב-4 בספטמבר 2020 חתם בבואבישטה הפורטוגזית לשנתיים. ב-24 באוגוסט 2021 חתם בטרואה לעונה אחת.

===נבחרת צרפת===
היות שראמי ממוצא מרוקאי, לקראת גביע אפריקה לאומות 2008 קיבל זימון מהנרי מישל, מאמן נבחרת מרוקו, לשחק בנבחרת. ראמי דחה את ההצעה בשל שאיפה לשחק בנבחרת של ארץ הולדתו, נבחרת צרפת. ראמי ערך את הופעת הבכורה שלו בנבחרת צרפת ב-11 באוגוסט 2010 במשחק ידידות מול , ומאז הפך לשחקן קבוע בהרכב. ראמי זומן לסגל נבחרת צרפת למונדיאל 2018 בו צרפת זכתה בפעם השנייה בתולדותיה על אף שלא שותף במשחקי הטורניר.

==תארים==
;נבחרת צרפת
*גביע העולם: 2018

;ליל
* אליפות: 2011
* הגביע הצרפתי: 2011

;סביליה
* הליגה האירופית: 2015/2016

== קישורים חיצוניים ==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני ליל
קטגוריה:כדורגלני ולנסיה
קטגוריה:כדורגלני מילאן
קטגוריה:כדורגלני אולימפיק מרסיי
קטגוריה:כדורגלני פנרבחצ'ה
קטגוריה:כדורגלני סוצ'י (2018)
קטגוריה:כדורגלני בואבישטה
קטגוריה:כדורגלני טרואה
קטגוריה:כדורגלני נבחרת צרפת
קטגוריה:כדורגלני יורו 2012
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:צרפתים ממוצא מרוקאי
קטגוריה:צרפתים שנולדו ב-1985
גולדן קאדילק

גולדן קאדילק (באנגלית: Golden Cadillac) הוא קוקטייל המוכר רשמית על ידי איגוד הברמנים הבינלאומי המורכב מ: 40 מ"ל גליאנו, 40 מ"ל ליקר קרם דה-קקאו ו 40 מ"ל שמנת. את כל המרכיבים יש למזוג לשייקר עם קרח, לנער היטב ולמזוג לכוס קוקטייל. קוקטייל זה מוגדר כדיג'סטיף.

== מקור השם ==
מקור השם הוא בצבע הזהוב של הקוקטייל שמתקבל מליקר הגליאנו.

==קישורים חיצוניים==
* - כתבה אודות קוקטיילי שמנת 
*	

קטגוריה:קוקטיילים
קטגוריה:דיז'סטיפים
גולדן דרים

גולדן דרים (באנגלית: Golden dream, חלום זהוב) הוא קוקטייל המוכר רשמית על ידי איגוד הברמנים הבין-לאומי. מורכב מ-20 מ"ל גליאנו, 20 מ"ל ליקר תפוזים (כדוגמת גראן מרנייה, קואנטרו או טריפל סק), 20 מ"ל מיץ תפוזים ו-10 מ"ל שמנת. את כל המרכיבים יש למזוג לשייקר עם קרח, לנער היטב ולמזוג לכוס קוקטייל. קוקטייל זה מוגדר כדיז'סטיף.

== מקור השם ==
מקור השם הוא בצבע הזהוב של הקוקטייל שמתקבל מליקר הגליאנו.

==קישורים חיצוניים==
*

קטגוריה:קוקטיילים
קטגוריה:דיז'סטיפים
1001 סיפורי באגס באני

1001 סיפורי באגס באני (Bugs Bunny's 3rd Movie: 1001 Rabbit Tales) הוא סרט לוני טונס משנת 1982. זהו לקט של סרטונים קלאסיים של לוני טונס מבית היוצר של האחים וורנר. הסרט מורכב מסרטונים קצרים שמשולבים עם קטעי קישור ויוצרים עלילה, והם בכיכובו של באגס באני.

== עלילה ==
באגס באני ויריבו דאפי דאק עובדים בהוצאת הספרים "רמלינג". השניים יוצאים ומנסים, כל אחד בדרך שלו, למכור ספרים לאנשים. באגס באני נוסע לחוף פיזמו ודאפי לטרמופוליס. בדרך, עם זאת, השניים חווים במשותף דברים מטורפים רבים, ולאחר שהם לא מגיעים ליעדים הרצויים הם מוצאים אחד את השני באמצע הדרך וממשיכים ביחד, עד שהם מגיעים למערה שמלאה בכסף. הזהב מכה בדאפי באור סנוורים, וזה דוחף את באגס בחזרה לאדמה ומתחיל לערום את האוצרות. באגס עובר במדבר המערבי על פני ארמון הסולטאן, שמסתבר שהוא אינו אחר מיוסמיטי סאם. ליוסמיטי בן בשם הנסיך אבאדאבה, אשר מתנהג בצורה מפונקת ורוצה שיקריאו לו סיפור, ולכן יוסמיטי, בעצלנותו, מחפש מי שיעשה את זה במקומו. כאשר באגס פוגש לראשונה את הבן הזאטוט, הוא לועג לו ומסרב שהוא יהיה מספר הסיפורים שלו. אך עם זאת, הנסיך מקבל חשק פתאומי לספר סיפורים לאחר שאביו מאיים לטבול אותו בשמן רותח, דהיינו להרתיחו למוות.

באגס מנסה לברוח מהארמון על שטיח מעופף, אך יוסמיטי תופס אותו ומחזיר אותו לבנו, שכבר עולה לו על העצבים. ובינתיים, דאפי, אשר עדיין נמצא במערה, נמצא בשלבי הסיום באיסוף האוצרות. הדבר האחרון שנותר לו להרים מהאדמה הוא מנורה מיוחדת. מתוכה יוצא ג'יני, שדאפי מצליח לעלות את חמתו, ולכן הג'יני מגרש אותו מן המערה. דאפי משוטט במדבר תשוש וצמא ומגיע אל הארמון, זאת בתקווה למכור ספרים. באגס מצליח לבסוף לברוח ומנסה להזהיר את יריבו שלא יעז להתקרב למקום. ולמרות האזהרה הברורה, דאפי, כרגיל, כמו בכל סדרות וסרטי לוני טונס, לא שומע לאזהרתו, והוא מגלה בדרך הקשה לאן הגיע, ולאחר זמן קצר מאוד יוצא מהארמון מרוט מנוצות וחשוף עור.

==קישורים חיצוניים==

* 

קטגוריה:סרטי 1982
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי קומדיה מונפשים
קטגוריה:סרטי לוני טונס
קטגוריה:סרטים שמופיע בהם באגס באני
קטגוריה:סרטים שמופיע בהם פורקי פיג
קטגוריה:סרטים שמופיע בהם סילבסטר החתול
קטגוריה:סרטי האחים וורנר
קטגוריה:סרטי אנימציה של האחים וורנר
קטגוריה:האחים וורנר הנפשה: סרטים
אזור השפעה

אזור השפעה הוא מונח במדע המדינה, המשמש בתחומי מדעי החברה ומדעי הרוח אשר משמעותו היא אזור או מדינה הכפופים להשפעת מדינה או ישות פוליטית חיצונית. לעיתים אזורי השפעה רבים, המושפעים מגוף פוליטי אחד, עשוים להצביע על מגמות אימפריאליסטיות של הגוף, ולהביא לתגובות בהתאם, ממדינות הרואות עצמן נפגעות ממגמת התפשטות שכזו.

לעיתים אזורי השפעה מתוחמים בהסכמים בינלאומיים בין מעצמות רבות השפעה או בבריתות צבאיות בראשן עומדות המעצמות בעלות ההשפעה. בריתות והסכמים כאלה מכילים לעיתים סעיפים המאפשרים למעצמות להפעיל כוח צבאי מול מדינות החסות, בנסיבות שונות. דוגמאות בולטות היו הגוש הקומוניסטי, שחפף לברית ורשה ומדינות המערב (מערב אירופה וצפון אמריקה), שהתאגדו בברית הצפון אטלנטית.

==בהיסטוריה==

*בתקופה ההלניסטית היה אזור ארץ ישראל אזור השפעה של יוון, מצרים וסוריה לסירוגין.
* מאז המאה השש-עשרה התחוללה השתלטות הדרגתית של מדינות בריטניה צרפת וגרמניה, על שטחים ניכרים ביבשת אסיה, אפריקה ואמריקה. מאוחר יותר הפכו שטחים אלו לאזורי השפעה של המדינות.
*בשנת 1795 חולקה פולין לאזורי השפעה בין המעצמות רוסיה גרמניה ואוסטריה.
*ההסכם בין גרמניה לבריטניה בשנת 1885, שנגע להסדרת שליטה על שטחים באפריקה, היה הראשון שהשתמש במונח עצמו<ref></ref>.
* בוועידת יאלטה חילקו ביניהן ארצות הברית, בריטניה וברית המועצות את אזורי ההשפעה שלהן בעולם החזוי לאחר מלחמת העולם השנייה. על פי חלוקה זו היו ארצות מזרח אירופה הקומוניסטיות ובכללם: מזרח גרמניה, צ'כוסלובקיה, פולין, רומניה, יוגוסלביה, אלבניה, בולגריה, והונגריה. אזורי השפעה של ברית המועצות.

==ראו גם==
* החצר האחורית של אמריקה
* קולוניאליזם

==קישורים חיצוניים==

* 

==הערות שוליים==

קטגוריה:תאוריות במדע המדינה
אחמד שאה דוראני

אחמד שאה דוראני (בפשטו: احمد شاه دراني, 1722–1772) היה שליטה של אפגניסטן ומייסדה של שושלת דוראן. על-פי מסורת שבטו של דוראן מוצאו היה מבית שאול המלך.

==תקציר חייו==
אחמד שאה דוראני בתחילת חייו היה ראש שבט שנאלץ לגלות מארצו. במהלך מסעו הגיע אל השליט הפרסי נאדר שאה ששלט באותה העת גם באפגניסטן, וזה מינהו למפקד צבאו בהודו. בשנת 1747 נרצח נאדר שאה, ודוראני שב בעקבות כך לארצו - אפגניסטן. הוא החל במסע כיבוש שבסופו הקים מדינה שגבלה בטיבט, הודו ופרס. בעקבות מלחמות בהן היה מעורב לקראת סוף ימיו איבד דוראני חלק מהשטחים שכבש, עד כי לאחר מותו ירש בנו תימור שאה דוראני את אפגניסטן ששטחה היה קרוב למדינת אפגניסטן של היום.

קברו של דוראני ממוקם במאוזוליאום בקנדהאר, סמוך למקדש הגלימה במרכז העיר.

==קישורים חיצוניים==

* 

קטגוריה:פוליטיקאים אפגנים
קטגוריה:פשטונים
קטגוריה:ילידי 1722
קטגוריה:נפטרים ב-1772
בעיית המסלול הארוך ביותר

בתורת הגרפים, בעיית המסלול הארוך ביותר היא בעיה המתייחסת לגרף נתון ועניינה מציאת המסלול הפשוט (שאינו חוזר לאותו צומת פעמיים), שאורכו מרבי מבחינת מספר הקשתות בו או מבחינת סכום משקלי הקשתות (במקרה של גרף משוקלל).

בעיית המסלול הארוך היא בעיה NP-קשה; לא ידוע אלגוריתם יעיל (אלגוריתם עם זמן ריצה פולינומי) שפותר את בעיית המסלול הארוך ביותר, ומציאת אלגוריתם כזה תוכיח ש-P=NP (ולכן הסברה היא שאלגוריתם כזה לא קיים). בעיית ההכרעה המתאימה: השאלה האם קיים מסלול פשוט בגרף ארוך יותר ממספר מסוים היא בעיה NP שלמה.

==מבוא בלתי פורמלי==
כמו מושגים רבים אחרים במתמטיקה, גרף הוא מושג מופשט, המוגדר באופן פורמלי, ואשר עשוי לייצג מערכות ראליות מן המציאות החומרית (כגון, כבישים, רשתות מחשבים, רשתות חברתיות, ועוד) ובעצם כך לשמש לפתרון בעיות מעשיות.

כהגדרה פשטנית, גרף הוא אוסף של צמתים או מקומות נקודתיים (הנקראים גם קדקודים), המחוברים ביניהם באמצעות "ענפים" הנקראים צלעות או קשתות. החיבור בין כל שני צמתים עשוי להיעשות על ידי קשתות שונות, בעלות משקל או אורך שונה, וגרף עשוי להיבדל ממשנהו רק בקשתות המחברות את הצמתים בו. חיבור כל הקשתות בגרף נתון נקרא מסלול. 

גרף נקרא פשוט אם ניתן לחבר את כל הקשתות בו למסלול העובר בכל קדקוד פעם אחת בלבד.

מציאת המסלול הקצר ביותר המחבר בין כל קדקודי הגרף, כמו גם המסלול הארוך ביותר, אינה אפשרית תמיד ותלויה בסוג הגרף.

ידוע כי ניתן למצוא את המסלול הקצר ביותר באופן יעיל (בזמן ריצה פולינומי). לעומת זאת, מציאת המסלול הארוך ביותר, היא בעיה NP קשה - שאפשרות פתרונה בסיבוכיות זמן פולינומית מוטלת בספק ושמציאת פתרון יעיל עבורה משמעה פתרון יעיל עבור כל בעיות מחלקת NP.

==רדוקציה של הבעיה==
נראה כי בעיית המסלול הארוך ביותר היא בעיית NP קשה (קשה לפתרון מבחינה חישובית לפחות כמו כל בעיה השייכת ל-NP), על ידי רדוקציה פולינומית של הבעיה (המרה אלגוריתמית בסיבוכיות פולינומית) לבעיית מציאת המסלול ההמילטוני שהיא בעיה NP שלמה. 

א. נציג טרנספורמציה שתיקח כל מופע של הבעיה המוכרת, ותהפוך אותו למופע של הבעיה החדשה. הטרנספורמציה 
הרדוקציה היא זו: ניקח את הגרף, נסמן ב-V את מספר הקדקודים בו, ונגדיר שמשקל כל צלע בו שווה ל-1; כעת נשאל האם משקל המסלול הארוך ביותר שווה למספר הקדקודים בגרף V.

ב. נוכיח כי תשובה חיובית לבעיה החדשה שקולה (כלומר: נכונה אם ורק אם) לתשובה חיובית גם לבעיה המוכרת:
*אם יש בגרף הנתון מסלול המילטוני, אזי יש מסלול שעובר בכל הקדקודים בגרף פעם אחת בדיוק. כלומר, למסלול יש V קדקודים וצלעות. כיוון שמשקל כל צלע הוא 1, אז משקל המסלול הוא V, ולכן התשובה חיובית גם לבעיה החדשה. 
*אם יש בגרף מסלול באורך V, הרי שהמסלול עובר ב V קדקודים; אבל V הוא מספר הקדקודים בגרף, ולכן יש גם מסלול המילטוני.
 
ג. מכיוון שלא משנים את הגרף, אלא רק סופרים את מספר הקדקודים בו, הרי שזמן הספירה הדרוש כדי לעבור את כל הקדקודים יהיה לכל היותר V. לכן, הטרנספורמציה ניתנת לביצוע בזמן ליניארי והרדוקציה היא אכן פולינומית.

קטגוריה:תורת הגרפים 
קטגוריה:אלגוריתמים בתורת הגרפים
קטגוריה:בעיות NP-שלמות
מים עד ים

[[סמל קנדה עליו מופיע המוטו "מים עד ים" בתחתיתו]]
מים עד ים (מלטינית: A Mari Usque Ad Mare, באנגלית: From Sea to Sea, בצרפתית: D'un ocean à l'autre) הוא המוטו הלאומי של קנדה ומופיע על סמלה. המוטו מתאר את מיקומה של קנדה בין שני האוקיינוסים האטלנטי והשקט, מקורו הוא בגרסה הלטינית של : (בעברית: ).

השימוש הראשון במשפט על מנת לתאר את קנדה היה בספרו של ג'ורג' מונרו גרנט "מאוקיינוס לאוקיינוס" משנת 1877. גרנט, איש ציבור קנדי, כומר ומטיף פרסביטרי, השתמש במשפט לתיאורה של קנדה בדרשותיו. השימוש הרשמי הראשון היה על בעת כינוסה של האספה המחוקקת של ססקצ'ואן בשנת 1906, הוצע כמוטו הלאומי בעבור סמלה החדש של קנדה על ידי ג'ון פופ, סמל אשר אושר וניתן בשנת 1921. העיצוב המקורי לא כלל מוטו, אולם לאחר כינוסה של ועדה לבחינת עיצובו המחודש של הסמל, בהשתתפותו של פופ אושר העיצוב החדש, ואושרר על ידי דבר המלך במועצה ב-21 באפריל 1921, וניתן רשמית על ידי המלך ג'ורג' החמישי ב-21 בנובמבר באותה השנה.

כחלק מהסמל הלאומי, המוטו משמש כסימן רשמי של שררה על ידי ארגונים ממשלתיים קנדיים, על שטרות כסף קנדיים וכן על דרכונים ותעודות מסע רשמיות. כמוטיב נפרד מופיע המוטו על כל הפרסומים הרשמיים של משרדי הממשל הפדרלי.

== קישורים חיצוניים ==

* [http://www.thecanadianencyclopedia.com/index.cfm?PgNm=TCE&Params=A1ARTA0000001 "מים עד ים"] באתר האנציקלופדיה הקנדית
* [http://www.pch.gc.ca/pgm/ceem-cced/symbl/arm1-eng.cfm סמל קנדה] באתר המכון למורשת קנדית
קטגוריה:מוטואים לאומיים
קטגוריה:קנדה: סמלים לאומיים
קטגוריה:מילים וביטויים בלטינית
פיטר באק

פיטר לורנס באק (באנגלית: Peter Lawrence Buck; נולד ב-6 בדצמבר 1956) הוא מוזיקאי מארצות הברית. ידוע בעיקר בתור הגיטריסט של להקת הרוק האלטרנטיבי אר.אי.אם. 

חוץ מעבודתו עם להקת אר.אי.אם., באק השתתף במספר פרויקטים בתור חבר (בהרכבים כגון Hindu Love Gods, The Minus 5, Tuatara), מפיק או נגן אולפן.

==ביוגרפיה==
באק נולד בברקלי שבקליפורניה. לאחר מספר מעברים, משפחתו עברה לאטלנטה, שם למד בתיכון. לאחר ניסיון במכללה באטלנטה, עבר באק לעיירה את'נס כדי ללמוד במכללה המקומית. כדי להתפרנס הוא עבד בחנות תקליטים בעיירה (Wuxtry Record), בין לקוחותיו היו חברו ללהקה לעתיד מייקל סטייפ ואמרגן הלהקה, ברטיס דאונס. מאז תחילת העבודה עם הלהקה ועד היום מקדיש באק את זמנו למוזיקה. הוא ידוע כבעל ידע אנציקלופדי בנושאים רבים בתחום וברשותו אוסף של מעל 20,000 סינגלים ואלבומים. סגנון הנגינה של באק על גיטרה הוא פשוט אך ייחודי. באק מרבה להשתמש בפריטה על מיתרים פתוחים בגיטרות מסוג ריקנבאקר.<br />
בניגוד לחברי אר.אי.אם. האחרים, באק אינו גר כיום באת'נס. הוא מתגורר בעיקר בפורטלנד וסיאטל. באק נישא והתגרש פעמיים. מאחת מנשותיו, סטפאני, יש לזוג תאומות. <br />
ב-21 באפריל 2001, באק היה על טיסה מסיאטל ללונדון לשם הופעה. עדים שנכחו על המטוס דיווחו על התנהגות מוזרה של באק בזמן הטיסה שכללה דחיפת תקליטור לתוך עגלת משקאות, צעקות רמות וריב עם הדיילות על יוגורט. באק הואשם בבית משפט בריטי בעוון תקיפת הדיילות, שכרות בטיסה וגרימת נזק לרכוש בריטיש איירווייז. באק טען כי שתה מעט יין והשילוב עם תרופות השינה שלקח, הוביל למצב בו לא שלט במעשיו. בסיום המשפט, בו העיד גם בונו (חבר להקת U2), הוסרו ההאשמות מבאק.

==דיסקוגרפיה==
למידע נוסף ראו דיסקוגרפיה של אר.אי.אם.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:אר.אי.אם.
קטגוריה:גיטריסטים אמריקאים
קטגוריה:חברי היכל התהילה של הרוק אנד רול
קטגוריה:אתאיסטים אמריקאים
קטגוריה:אמריקאים שנולדו ב-1956